
Emisijas kvotu izsolīšanas instrumenta finansēto projektu atklāta konkursa "Plūdu risku mazināšanas, novēršanas  un noturības pret plūdiem veicināšanas pasākumi pašvaldībās" nolikums

	1.
	Noteikumu projekts
1. Noteikumi nosaka Emisijas kvotu izsolīšanas instrumenta (turpmāk – finanšu instruments) finansēto projektu atklāta konkursa "Plūdu risku mazināšanas, novēršanas un noturības pret plūdiem veicināšanas pasākumi pašvaldībās" (turpmāk – konkurss) nolikumu, projektu iesniegumu vērtēšanas kritērijus, komercdarbības atbalsta piešķiršanas nosacījumus, projektu iesniegumu iesniegšanas, izskatīšanas, apstiprināšanas un finansējuma piešķiršanas kārtību, projektu īstenošanas kārtību, pārskatu iesniegšanas un pārbaudes kārtību, kā arī neattiecināmo finanšu instrumenta līdzekļu atgūšanas nosacījumus un kārtību.
	Iebildums
Izslēdzot valsts atbalsta vai komercdarbības atbalsta regulējumu, tiek būtiski ierobežota iespēja projektos kā sadarbības partnerus piesaistīt pašvaldības vai publiski privātas kapitālsabiedrības, kas pilda vispārējas tautsaimnieciskas nozīmes pakalpojumu (turpmāk – VTNP), jo VTNP valsts atbalsta tiesību izpratnē pēc būtības ir saimnieciska darbība. Tas ir pretrunā Noteikumu projektā 1. punktā deklarētajam, ka noteikumi nosaka komercdarbības atbalsta piešķiršanas nosacījumus, kā arī Noteikumu projekta 86. punkta otrajā teikumā saglabātajai atsaucei uz VTNP atbalsta prasībām.

Ir nepieciešams paredzēt skaidru izņēmumu VTNP atbalstam saskaņā ar Komisijas Lēmumu (ES) 2025/2630[1], vienlaikus nodrošinot, ka, ja projekta ietvaros radīto infrastruktūru sadarbības partneris izmanto gan VTNP sniegšanai, gan citai saimnieciskajai darbībai, komercdarbības atbalstu piešķir tikai tai projekta attiecināmo izmaksu daļai, kas attiecināma uz VTNP.

Rosinām atjaunot un papildināt V nodaļu “Ar valsts atbalsta vai komercdarbības atbalsta piešķiršanu saistītie nosacījumi”, izsakot to šādā redakcijā:


[1] Komisijas Lēmums (ES) 2025/2630 (2025. gada 16. decembris) par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi, un ar ko atceļ Lēmumu 2012/21/ES

 
Piedāvātā redakcija
“V. Ar valsts atbalsta vai komercdarbības atbalsta piešķiršanu saistītie nosacījumi33. Konkursa ietvaros netiek atbalstītas darbības, kurām atbalsts būtu kvalificējams kā komercdarbības atbalsts, izņemot komercdarbības atbalstu vispārējas tautsaimnieciskas nozīmes pakalpojuma sniedzējam. Ja ar saimniecisko darbību nesaistīts projekts, kura attiecināmās izmaksas ir būvdarbu un pakalpojumu līgumu izmaksas, tā īstenošanas laikā vai uzraudzības periodā, kas atbilst pamatlīdzekļu amortizācijas periodam, pēc tā pabeigšanas kļūst par projektu, kas saistīts ar saimniecisku darbību, kurai sniegtais atbalsts būtu kvalificējams kā komercdarbības atbalsts, finansējuma saņēmējs no finansējuma, par kuru nav saņemts nekāds komercdarbības atbalsts, atmaksā ministrijai visu nelikumīgi saņemto atbalstu kopā ar procentiem saskaņā ar Komercdarbības atbalsta kontroles likuma  IV vai V nodaļu.34. Ja komercdarbības atbalstu sniedz kā kompensāciju par sabiedriskajiem pakalpojumiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi, komercdarbības atbalsta saņēmējs un vispārējas tautsaimnieciskas nozīmes pakalpojuma pilnvarojuma uzlicējs nodrošina, ka pilnvarojuma periodā un vismaz 10 gadus pēc pilnvarojuma perioda beigām, uz kura pamata tika piešķirts komercdarbības atbalsts, tiek saglabāta un nodrošināta pieejamība visai nepieciešamajai informācijai, lai noteiktu, vai piešķirtais atbalsts ir saderīgs ar šajos noteikumos noteiktajām komercdarbības atbalsta piešķiršanas prasībām vispārējas tautsaimnieciskas nozīmes pakalpojumu sniegšanai.35. Ja tiek pārkāptas šajos noteikumos noteiktās komercdarbības atbalsta piešķiršanas prasības vispārējas tautsaimnieciskas nozīmes pakalpojuma sniegšanai, atbalsta saņēmējam ir pienākums atmaksāt ministrijai visu projekta ietvaros saņemto nelikumīgo komercdarbības atbalstu kopā ar procentiem saskaņā ar Komercdarbības atbalsta kontroles likuma  IV vai V nodaļu.36. Ja projekta īstenošanas laikā tiek veiktas darbības, kas veido neto ieņēmumus, finansējuma saņēmējs pirms noslēguma pieprasījuma iesniegšanas iesniedz Vides investīciju fondā aktualizētu projekta finanšu analīzi, kurā norāda projekta īstenošanas laikā gūtos neto ieņēmumus. Atbilstoši finanšu analīzē aprēķinātajiem neto ieņēmumiem samazina projektam piešķirto finanšu instrumenta finansējums.37. Ja projektā ir iekļautas darbības, kas ir saistītas ar vispārējas tautsaimniecības nozīmes pakalpojuma sniegšanu, projekta iesniedzējs iesniedz Vides investīciju fondam vispārējas tautsaimnieciskas nozīmes pakalpojuma pilnvarojuma uzlicēja apliecinājumu par šo noteikumu  18.3. apakšpunktā minēto atlīdzības (kompensācijas) maksājumu kontroli un pārskatīšanu, pārmaksas novēršanu un atgūšanu. Pārbaudes veic atbilstoši Eiropas Savienības līmenī noteiktajai regularitātei, bet ne retāk kā reizi piecos gados un pilnvarojuma akta darbības perioda beigās.38. Ja projekta ietvaros radīto infrastruktūru sadarbības partneris izmanto gan vispārējas tautsaimnieciskas nozīmes pakalpojuma sniegšanai, gan citai saimnieciskajai darbībai, komercdarbības atbalstu piešķir tikai tai projekta attiecināmo izmaksu daļai, kas attiecināma uz vispārējas tautsaimnieciskas nozīmes pakalpojuma sniegšanu. Izmaksu daļu nosaka, izmantojot objektīvus un konsekventi piemērojamus infrastruktūras izmantošanas parametrus. Sadarbības partneris nodrošina atsevišķu vispārējas tautsaimnieciskas nozīmes pakalpojuma un citas saimnieciskās darbības izmaksu un ieņēmumu uzskaiti atbilstoši Komisijas Lēmuma (ES) 2025/2630 5. panta prasībām.”
 
	Marta Hanka (LLPA)

	2.
	Noteikumu projekts
18. Šo noteikumu 16. punktā minētajā sadarbības līgumā norāda vismaz šādu informāciju:
	Iebildums
Noteikumu projekta 18. punkts nenosaka nosacījumus gadījumam, kad sadarbības partnerim projekta rezultātā tiek piešķirts komercdarbības atbalsts kā kompensācija par VTNP sniegšanu.

Ņemot vērā minēto, rosinām papildināt 18. punktu ar 18.3. apakšpunktu šādā redakcijā:

 
Piedāvātā redakcija
“18.3. ja sadarbības partnerim projekta ietvaros piešķir komercdarbības atbalstu kā kompensāciju par vispārējas tautsaimnieciskas nozīmes pakalpojuma sniegšanu, papildus norāda arī:18.3.1. projekta ietvaros finansējamo ieguldījumu saistību ar attiecīgā vispārējas tautsaimnieciskas nozīmes pakalpojuma sniegšanu, projekta ietvaros piešķiramās kompensācijas aprēķināšanas, kontroles un pārskatīšanas parametrus;18.3.2. kārtību, kādā novērš un atgūst pārkompensāciju, kā arī sadarbības partnera pienākumu sniegt kompensācijas pārbaudei nepieciešamo informāciju;18.3.3. atsauci uz Eiropas Komisijas 2025. gada 16. decembra lēmumu Nr. 2025/2630/ES par Līguma par Eiropas Savienības darbību 106. panta  2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi, un ar ko atceļ Lēmumu 2012/21/ES, ja sadarbības partnerim tiek sniegts atbalsts saskaņā ar minēto lēmumu.”
	Marta Hanka (LLPA)

	3.
	Noteikumu projekts
24.3.4. ieguldījumi nerada ekonomiskas priekšrocības inženiertīklu īpašniekam un atbilst šo noteikumu V nodaļā noteiktajiem komercdarbības atbalsta nosacījumiem.
	Iebildums
Norma ir pretrunīga: ja ieguldījums nerada ekonomisku priekšrocību, komercdarbības atbalsts nav konstatējams un valsts atbalsta nosacījumi nav piemērojami. Savukārt, ja ekonomiska priekšrocība rodas VTNP sniedzējam, projektam jābūt iespējai piemērot VTNP atbalsta režīmu. Atbilstoši esošajai redakcijai atsauce uz V nodaļu ir kļūdaina, jo noteikumu projekta V nodaļa regulē konkursa izsludināšanu, nevis komercdarbības atbalstu.
Rosinām noteikumu projektā iekļaut komercdarbības atbalsta nosacījumus.
Piedāvātā redakcija
-
	Marta Hanka (LLPA)

	4.
	Noteikumu projekts
32. Finansējuma saņēmējs nodrošina īstenotā projekta rezultātu uzturēšanu un izmantošanu atbilstoši projekta mērķim vismaz piecus gadus pēc projekta īstenošanas perioda noslēgšanās (turpmāk – monitoringa periods), kur projekta īstenošanas perioda noslēgšana tiek piemērota saskaņā ar šo noteikumu 4. punktu. Monitoringa periodā nav pieļaujama izveidotās, pārbūvētās vai atjaunotās infrastruktūras objekta demontāža un iegādātās iekārtas, tehnikas vai tehnoloģiju pārdošana. Projekta rezultātus neizmanto komercdarbībai un saimniecisko pakalpojumu veikšanai, ieskaitot ūdenssaimniecības pakalpojumu sniegšanu.  Saskaņojot ar Vides investīciju fondu, ir atļauta minētās infrastruktūras objekta vai iekārtu, tehnikas un tehnoloģiju uzlabošana un uzturēšana par finansējuma saņēmēja vai sadarbības partnera pašu vai piesaistītiem līdzekļiem, kas nav publiskais finansējums, lai paaugstinātu to ilgtspēju un funkciju izpildes efektivitāti.
	Iebildums
Nolūkā paredzēt skaidru izņēmumu VTNP atbalstam saskaņā ar Komisijas Lēmumu (ES) 2025/2630 rosinām noteikumu projekta 32. punkta attiecīgo daļu izteikt šādā redakcijā:
 
Piedāvātā redakcija
“[..]Projekta rezultātus neizmanto komercdarbībai vai saimniecisko pakalpojumu sniegšanai, izņemot gadījumu, ja sadarbības partnerim komercdarbības atbalsts ir piešķirts kā kompensācija par vispārējas tautsaimnieciskas nozīmes pakalpojuma sniegšanu saskaņā ar šo noteikumu V. daļu un Komisijas Lēmumu (ES) 2025/2630. [..]”.
	Marta Hanka (LLPA)

	5.
	Noteikumu projekts
86. Konkursa ietvaros netiek atbalstītas darbības, kurām atbalsts būtu kvalificējams kā komercdarbības atbalsts. Ja ir konstatēts, ka ar saimniecisko darbību nesaistīts projekts tā ieviešanas gaitā vai projekta dzīves cikla laikā (amortizācijas periodā) kļūst par projektu, kas saistīts ar saimniecisko darbību, vai ja tiek pārkāptas šajos noteikumos noteiktās komercdarbības atbalsta piešķiršanas prasības vispārējas tautsaimnieciskas nozīmes pakalpojuma sniegšanai, finansējuma saņēmējam ir pienākums atmaksāt ministrijai uz Vides investīciju fonda vēstulē norādīto kontu saņemto nelikumīgo komercdarbības atbalstu kopā ar procentiem no līdzekļiem, kas ir brīvi no valsts atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
	Iebildums
Noteikumu projekta 86. punkta pirmais teikums pilnībā aizliedz komercdarbības atbalstu, savukārt otrais teikums paredz sekas par VTNP komercdarbības atbalsta prasību pārkāpumu. Tādējādi vienā punktā vienlaikus ir gan VTNP atbalsta aizliegums, gan atsauce uz VTNP atbalsta prasībām, kuras citur noteikumu projektā nav noteiktas.

Rosinām noteikumu projekta 86. punkta pirmo teikumu izteikt šādā redakcijā:
 
Piedāvātā redakcija
“86. Konkursa ietvaros netiek atbalstītas darbības, kurām atbalsts būtu kvalificējams kā komercdarbības atbalsts, izņemot komercdarbības atbalstu sadarbības partnerim kā kompensāciju par vispārējas tautsaimnieciskas nozīmes pakalpojuma sniegšanu, ja atbalsts atbilst Komisijas Lēmumam (ES) 2025/2630 un šo noteikumu V. nodaļā noteiktajiem nosacījumiem. [..]”
	Marta Hanka (LLPA)



